Broj: UPI 01-006-39/2019

Podgorica,17.10.2019.god.

Ministarstvo sporta i mladih Crne Gore, na osnovu člana 87, a u vezi sa članom 80 Zakona o upravnom postupku („Sl.list CG“, br. 56/14, 20/15, 40/16 i 37/17) objavljuje:

**JAVNO OBAVJEŠTENJE O DOSTAVLJANJU**

 **Rješenja Ministarstva sporta i mladih br. UPI 01-006-39/2019 od 09.09.2019.god.**

Na osnovu člana 143 stav 5 Zakona o sportu („Sl.list CG”, br. 44/18), rješavajući po zahtjevu Stonoteniskog saveza Crne Gore, sa sjedištem u Podgorici, podnešenog preko ovlašćenog lica Ratka Dedića, Ministarstvo sporta i mladih Crne Gore donosi:

**R J E Š E NJ E**

**Usvaja se** zahtjev Stonoteniskog saveza Crne Gore, sa sjedištem u Podgorici, i potvrđuje se usklađenost rada, organizacije i opštih akata sa Zakonom o sportu („Sl. list CG”, br. 44/18).

Stonoteniski savez Crne Gore je obavezan da u roku od dva mjeseca od dana donošenja ovog rješenja Ministarstvu sporta i mladih dostavi:

* Izvod iz evidencije o sportskim klubovima koji su članovi saveza, kojima je od strane Ministarstva sporta i mladih rješenjem potvrđena usklađenost rada, organizacije i opštih akata sa Zakonom o sportu, shodno članu 143 Zakona o sportu,
* Potvrdu sa podacima o sportskim klubovima kojima je prestalo članstvo u savezu zbog neispunjenosti uslova iz člana 143 Zakona o sportu,
* Odluku nadležnog organa saveza o sastavu, odnosno obrazovanju arbitraže.

Rješenje počinje da proizvodi pravno dejstvo u dijelu koji se odnosi na rad i organizaciju sportske organizacije iz stava 1 dispozitiva kada nastupi uslov iz stava 2 dispozitiva rješenja.

Rješenje se ukida ako sportska organizacija iz stava 1 dispozitiva ne ispuni obaveze iz stava 2 dispozitiva rješenja.

 Rješenje je objavljeno dana 17.10.2019.god. i smatra se izvršenim po isteku roka od 10 dana od dana objavljivanja rješenja, odnosno dana 28.10.2019.god.

 Uvid u obrazloženje rješenja se može izvršiti lično u prostorijama Ministarstva sporta i mladih, koje se nalazi na adresi: Podgorica, ul. Svetlane Kane Radević br. 3, treći sprat.

Obrađivač,

Anika Nikčević

**DIREKTORAT ZA SPORT**

 **generalni direktor**

Miloš Lalević